**PRIJESTONICA CETINJE**

**SEKRETARIJAT ZA SOCIJALNU POLITIKU I MLADE**

Broj:014-

 Cetinje, 05.11.2013. godine

 Na osnovu člana 5 stav 1 Odluke o stipendiranju studenata („Sl.list Crne Gore-opštinski propisi“, br.32/12), Komisija za dodjelu stipendija Prijestonice Cetinje raspisuje

 **K O N K U R S**

**za dodjelu stipendija za studijsku 2013/2014 godinu**

 Prijestonica Cetinje u skladu sa Odlukom o stipendiranju studenata dodjeljuje 10 stipendija za studijsku 2013/2014 godinu studentima:

**- primijenjenih osnovnih studija i**

**- akademskih osnovnih studija**

 Pravo na stipendiju imaju:

**1.** Studenti koji su najbolji na drugoj i narednim godinama studija, koji su položili ispite iz predhodne godine studija u visini od najmanje 90% ECTS kredita (evropski sistem transvera kredita) i postigli indeks uspjeha najmanje 9,00, uz uslov das u:

**- crnogorski državljani i imaju prebivalište na teritoriji Prijestonice Cetinje;**

**- prvi put upisali semestar studijske godine;**

**- nijesu gubili nijednu godinu tokom studija.**

**2.** Lica sa posebnim potrebama (OSI populacija) i korisnici materijalnog obezbjeđenja, po propisima o zdravstvenoj i socijalnoj zaštiti, i pripadnici manjinskih naroda.

- **crnogorski državljani i imaju prebivalište na teritoriji Prijestonice Cetinje;**

**- prvi put upisali semester studijske godine;**

**- nijesu gubili nijednu godinu tokom studija;**

- **nezavisno od indeksa uspješnosti.**

 Stipendija se dodjeljuje za jednu studijsku godinu i isplaćivaće se mjesečno, za deset mjeseci studijske godine, bez obaveze vraćanja.

Studenti koji konkurišu za stipendiju pod rednim brojem 1 ovog Konkursa, dostavljaju:

1. Izvod iz matične knjige rođenih;

2. Dokaz da je stanovnik Prijestonice Cetinje duže od godinu dana;

3. Uvjerenje o prosjeku ocjena iz predhodne godine studija;

4. Uvjerenje o upisu u narednu godinu studija;

5. Adresu boravka, ime roditelja i broj telefona.

Studenti koji konkurišu za stipendiju pod rednim brojem 2 ovog Konkursa, dostavljaju:

1. Izvod iz matične knjige rođenih;

2. Dokaz da je stanovnik Prijestonice Cetinje duže od godinu dana;

3. Uvjerenje o upisu u narednu godinu studija;

4. Adresu boravka, ime roditelja i broj telefona.

Dokumenti koji se dostavljaju kao dokaz o ispunjavanju uslova moraju biti originali ili ovjerene fotokopije.

**Rok za podnošenje prijava je 15 dana od dana objavljivanja, zaključno sa 21.11. 2013 godine.**

**Nepotpune i neblagovremene prijave neće se razmatrati.**

**Prijave se podnose na adresu : Prijestonica Cetinje- Sekretarijat za socijalnu politiku i mlade, Bajova br.2, sa naznakom: za Konkurs za dodjelu stipendija ili na šalterima Građanskog biroa.**